টিচার্স কাউন্সিলের সম্পাদক সঙ্ঘমিত্রা সরকার বলেন, ‘‘কলকাতা বিশ্ববিদ্যালয়ের নিয়মানুযায়ী আমাদের সপ্তাহে ১৬টি ক্লাস করার কথা। সেই জায়গায় ২২-২৩টি করে ক্লাস করতে হচ্ছে। সময় না দেওয়ার অভিযোগ সম্পূর্ণ ভুল। বায়োমেট্রিক হাজিরা ব্যবস্থা থাকলেই সেটা স্পষ্ট হয়ে যাবে।’’ তিনি বলেন, ‘‘বারবার বায়োমেট্রিক বসানোর আবেদন জানিয়েও ফল হয়নি। কলেজে অরাজকতা চলছে।’’ ছাত্রদের একাংশ তাঁদের হুমকি দিচ্ছেন বলেও অভিযোগ করেন তিনি। এ ব্যাপারে তাঁরা শিক্ষামন্ত্রীর সঙ্গে দেখা করার প্রস্তুতি নিচ্ছেন বলে জানিয়েছেন।